
AVIZ

       asupra propunerii legislative pentru modificarea şi completarea                      Legii nr. 32/2000 privind societăţile de asigurare şi supravegherea asigurărilor, cu modificările şi completările ulterioare



În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă pentru modificarea şi completarea Legii nr. 32/2000 privind societăţile de asigurare şi supravegherea asigurărilor, cu modificările şi completările ulterioare, trimisă cu adresa nr. PL.x 138 din   8 martie 2006, înregistrată sub nr. 31/235 din 09. 03. 2006.



Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 2 martie 2006.



Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă, menţionată mai sus, în şedinţa din 22 martie 2006.

Membrii comisiei au examinat iniţiativa legislativă supusă avizării, expunerea de motive la propunerea legislativă, punctul de vedere al Guvernului, trimis cu adresa nr. 2998 din 28.11.2005, prin care susţine adoptarea propunerii legislative şi avizul favorabil al Consiliului Legislativ trimis cu adresa nr. 1620 din 11.11.2005..

 În urma dezbaterilor, cu unanimitate de voturi, s-a hotărât avizarea favorabilă a propunerii legislative, sub condiţia ca la dezbaterile în fond să se ţină cont de propunerile şi observaţiile formulate de Guvern, prin punctul său de vedere.


În raport de obiectul şi conţinutul său, care vizează modificarea unei legi organic, propunerea legislativă face parte din categoria legilor organice.

                 PREŞEDINTE,
               SECRETAR,

      Sergiu Andon
               George Băeşu
Consilier

